ཧཱུྃ༔ གསང་བདག་རྡོ་རྗེ་གཏུམ་པོའི་གསང་སྒྲུབ་ཕྲིན་ལས་ཐོགས་མེད་བཞུགས༔
335

གཏེར་ ཨ་འཛོམས་འབྲུག་པའི་གསུང་། གསར།
མ་ཧཱ་ཙཎྜ་གུ་ཧྱ་ཙིཏྟ༔ གང་ཞིག་རྣལ་འབྱོར་རིག་པ་འཛིན༔ བདག་གཞན་མ་རིག་དུཿཁ་ལས༔ མངོན་སྤྱོད་ ལམ་ གྱིས་བསྒྲལ་ འདོད་ དག༔
གདམས་ངག་བདུད་རྩི་བཅུད་འདི་རོལ༔ ས་མ་ཡ༔ རྒྱ་རྒྱ་རྒྱ༔ ཧོ༔ རང་སྣང་རང་རིག་རང་གྲོལ་ལྷར༔ བསལ་བཞག་མེད་པས་སྐྱབས་ སུ་
མཆི༔ མ་རིག་གཟུང་འཛིན་གཉིས་སྣང་འགྲོ༔ རང་བྱུང་མཐའ་བྲལ་སེམས་བསྐྱེད་དོ༔ ཨཱཿ ཆོས་ཉིད་ཀ་དག་གཏིང་གསལ་
ངང་༔ ལྷུན་གྲུབ་རིག་རྩལ་གསང་བའི་བདག༔ མཐིང་ནག་ཁྲོ་རྒྱལ་གར་དགུའིི་ཉམས༔ ཕྱག་མཚན་རྡོ་རྗེ་རྩེ་དགུ་དང་༔
336

གསང་བདག་
གཉིས་
གསངསྒྲུབ།
འབར་བའི་ཁྱུང་གིས་སྡེ་བརྒྱད་གཟིར༔ ཐོད་སྦྲུལ་ཪིན་ཆེན་དར་སྟག་ཤམ༔ ཞི་དྲག་དཔལ་གྱི་ཆས་དང་
ལྡན༔ གནས་ལྔར་ཡེ་ཤེས་བྱ་ཁྱུང་གསལ༔ མ་རིག་བདག་རྟོག་གདོན་གྱི་ཁྲི༔ རྔམ་བརྗིད་ཞབས་གཉིས་དོར་སྟབས་བསྒྲད༔
ཡེ་ཤེས་མེ་དཔུང་འབར་འཁྲུགས་ཀློང་༔ དམ་ཡེ་དབྱེར་མེད་སྣང་སྟོང་སྐུ༔ ཐུགས་དབུས་རྡོ་རྗེའི་ལྟེ་བ་རུ༔ ཉི་སྟེང་ཧཱུྃ་མཐར་
སྔགས་ཀྱིས་བསྐོར༔ འོད་ཟེར་སྤྲོ་བསྡུས་དོན་གཉིས་བྱས༔ སྣང་སྲིད་བརྟེན་གཡོ་ཐམས་ཅད་སྦྱངས༔ གཟུགས་སྒྲ་རྟོག་ཚོགས་
337

གཏེར་ ཨ་འཛོམས་འབྲུག་པའི་གསུང་། གསར།
ཐམས་ཅད་ཀུན༔ ལྷ་སྔགས་ཡེ་ཤེས་རོལ་པར་ཤར༔ ཞེས་དགོངས་པས་སྲོག་བཟུང་ལ༔ ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུྃ་ཕཊ༔ དུས་གྲངས་མཚན་མའི་རྟགས་རྫོགས་པར༔ ལྷ་སྔགས་ཏིང་འཛིན་གཟེར་ཐ ེབས་
པས༔ རང་རྒྱུད་དེར་འཛིན་ཤིག་གེར་ཀློད༔ རེ་དོགས་སྤང་བླང་མཉམ་ཉིད་ངང་༔ རོ་གཅིག་དབྱིངས་སུ་ལ་བཟླ་གནད༔ དེ་ནི་རྩ་བའི་བསྙེན་པའོ༔ ས་མ་ཡ༔ དེ་ནས་སྒྲུབ་སྔགས་དམིགས་པ་ནི༔ ཕྱག་གཡོན་མཛུབ་རྩེར་ལྡིང་
བའི་ཁྱུང་༔ གནས་ལྔའི་ཚོགས་བཅས་རང་རང་གི༔ རིགས་མཐུན་གྲངས་མེད་ཉི་རྡུལ་ལྟར༔ ལུས་ཀྱི་ནང་ཀུན་ཤིག་ཤིག་གང་༔ ནད་གདོན་བདག་རྟོག་ཐམས་ཅད་ཀུན
བསྲེགས་སྦྱངས་བ་སྤུའི་བུ་ག་ནས༔ ཕྱིར་འཕྲོས་སྟེང་འོག་བར་གསུམ་གྱི༔ དངོས་འཛིན་གདོན་བགེགས་དམིགས་མེད་གཞོམ༔ ཡེ་ཤེས་ལྔ་ཡི་རང་མདངས་སུ༔ སྐྱེ་འགག་འགྲོ་
འོང་བྲལ་བ་ཡི༔ ཧེ་རུ་ཀ་དཔལ་མངོན་གྱུར་དམིགས༔ ཨོཾ་བཛྲ་ཙཎྜ་སརྦ་དུཥཱཾ་ཛྙཱ་ན་གྷ་རུ་ཎ་ཧཱུྃ་ཕཊ༔ ཐུན་མཐར་ལས་སྔགས་གཤམ་བཏགས་བཟླ༔ ནཱ་ག་རཱ་ཛ་ནག༌པོ༌ཏི༌པ༌ཙ་མཱ་ར་ཡ་རྦད༔
དངོས་ཉམས་རྨི་ལམ་རབ་འབྲིང་ཐའི༔ ནད་གདོན་ཞི་ཐུལ་རྟགས་འབྱུང་ངེས༔ བཟང་ངན་གང་ལ་རློམ་སེམས་དང་༔ ཁུ་འཕྲིག་རེ་དོགས་མེད་པ་གཅེས༔ ས་མ་ཡ༔ རིག་སྔགས་རྫས་དང་རྟེན་འབྲེལ་རྣམས༔ གུད་དུ་གབ་པ་ལྟར་ཤེས་བྱ༔
338

གསང་བདག་ གསུམ་བྱོན།
ནད་གདོན་སྤྱི་ལ་ཤིས་པ་ཡི༔ ཐེངས་ཆོག་བདུད་རྩིའི་སྦྱོར་བ་ནི༔ ཤ་ཁྲག་རུས་པ་རྩ་རྒྱུས་ཚུལ༔ བྱ་ཁྱུང་ལྔ་དང་ངར་འདོགས་ཀྱིས༔ སྨན་ལྡུམ་བུ་སྟག་ཤ༔ ཚོས་གསུམ༔ ལྡོང་རོས༔ སྤྲུ་ནག༔ ཆུ་རྩ༔ སྡིག་སྲིན༔ དང་
རིགས་ནུས་བསྐྱེད་བྱ༔ ས་མ་ཡ༔ དེ་ཉིད་ལག་ཏུ་ལེན་འདོད་ན༔ སྨན་རྣམས་ལོ་བརྒྱད་དྲི་ཆུའམ༔ ནུས་ལྡན་གསང་ཆབ་ཀྱིས་སྦགས་ལ༔ རིལ་བུ་སྦྱོར་རྗེས་ཚུལ་ལྡན་བྱ༔ ཟངས་བུམ་ནང་བླུགས་ཁ་ཆོད་བཅས༔ ལག་ཚགས་དམ་པོར་བྱས་
ནས་ནི༔ རང་མདུན་སྟེགས་སམ་དཀྱིལ་འཁོར་བཞག༔ སྤྲོ་ན་བྲབ་བདུག་རྫས་ཀྱང་བཀོད༔ ས་མ་ཡ༔ བདག་བསྐྱེད་སྔོན་དུ་འགྲོ་བ་ཡི༔ ཨོཾ་ཨཱཿཧཱུྃ་གིས་སྦྱངས་སྤེལ་བསྒྱུར༔ རིལ་བུའི་གྲངས་ཀྱི་ཧཱུྃ་ཁྲྀ་ཟུང་༔ གཟི་
བརྗིད་འབར་ཞིང་འོད་ཟེར་གྱིས༔ དུས་གསུམ་རྒྱལ་བ་ཞི་དང་ཁྲོ༔ མཁའ་འགྲོ་རྒྱ་མཚོའི་ཐུགས་དམ་བསྐུལ༔ ཐུགས་རྗེའི་བྱིན་རླབས་ནུས་པ་ཀུན༔ ངོ་བོ་ཕྱག་རྡོར་བྱ་ཁྱུང་ལ༔
རྣམ་པ་བདུད་རྩི་སྨན་གྱི་ཆར༔ བབས་ནས་རིལ་བུར་ཐིམ་གྱུར་པས༔ ཧཱུྃ་ཁྲོ་རྫས་བཅས་ཞུ་བ་ལས༔ མཐོང་རེག་མྱོང་གྲོལ་དམ་ཚིག་གི༔ བདུད་རྩི་སྨན་གྱི་རྒྱ་མཚོ་ཆེ༔ སྔོན་ལས་
འཕྲལ་རྐྱེན་ལས་གྱུར་པའི༔ མཐོང་རེག་ཁ་རླངས་བསམ་པའི་དུག༔ ཀླུ་དང་ས་བདག་ལས་བྱུང་བའི༔ ནད་གདོན་དྲི་ཚོར་ཙམ་གྱིས་ནི༔ གདུག་པའི་ཚ་ངར་ཆིལ་གྱིས་བསད༔
ها
ཞ
339

༈༙ བསམ་སྦྱོར་ངན་པ་ཞི་ནས་ཀྱང་༔ ཐམས་ཅད་བྱང་ཆུབ་སེམས་ལྡན་ཏེ༔ ཕན་བདེ་བླ་མེད་གནས་ཐོབ་བསམ༔ སྔགས་ཀྱིས་ངར་འདོགས་འདི་ཉིད་བཟླ༔ ཧཱུྃ་ཁྲྀ་ནཱ་ག་དུ་ཚིན་དྷ་ཚིནྡྷ༔ མི་ལི་མི་
ལི༔ བྷནྡྷ་བྷནྡྷ༔ ནཱ་ག་ནི་སྭཱ་ཧཱ༔ བཞི་འབུམ་ལ་སོགས་གྲངས་བཟུང་བཟླ༔ ཐུན་མཐར་དམིགས་པ་རྩལ་བཏོན་ལ༔ སྒྲུབ་སྔགས་གཤམ་དུ་སྔགས་འདི་བཏགས༔ སརྦ་དུཥྛཾ་རོ་ཥ་ཤཱནྟིཾ་ཀུ་རུ་ཛྙཱ་ན་ཨ་མྲྀ་ཏེ་ཋ་ཋ༔ དེ་
ལྟར་དུས་གྲངས་ཐེམས་བྱས་ན༔ དངོས་ཉམས་རྨི་ལམ་རིལ་བུ་ལ༔ རླངས་པ་ཕྱུར་དང་ཟིལ་པ་ཆགས༔ མེ་སྟག་མེ་འོད་འཕྲོ་སོགས་ཀྱིས༔ ལྟས་མཐོང་བར་དུ་ནན་ཏན་སྒྲུབ༔ ས་མ་ཡ༔ དེ་ལྟར་སྒྲུབ་པའི་རིལ་བུ་དེ༔ དྲོད་དང་མ་བྲལ་ལུས་ལ་བཅང་༔ རྣལ་འབྱོར་དད་ལྡན་
བརྩོན་པས་ན༔ སྲུང་བ་རྡོ་རྗེ་གོ་ཁྲབ་ཡིན༔ ས་བདག་ཀླུ་གཉན་ནད་གདོན་ལ༔ བྱུག་དང་ཁོང་དུ་བཏང་གྱུར་ན༔ ཐེངས་ཆོག་བདུད་རྩིའི་རྒྱལ་པོ་ཡིན༔ འདི་དང་གུད་སྦས་ཕྲིན་ལས་ནི༔ གཞན་ལས་ཁྱད་པར་ནུས སྟོབས་དང་༔ རྣོ་མྱུར་ལག་ཏུ་བླངས་ན་ཤེས༔ དད་བརྩོན་
སྙིང་རྗེ་ལྡན་པ་ཡི༔ སྐལ་བཟང་སྐྱེས་བུའི་སྙིང་གི་ནོར༔ དཔྲལ་བའི་མིག་ལྟར་གཅེས་པ་ཡིས༔ གསང་སྟེ་ཉམས་སུ་ལེན་པར་རིགས༔ ས་མ་ཡ༔ རྒྱ་རྒྱ་རྒྱ༔ ཁོ་བོ་རིག་པ་འཛིན་པ་༧གར་གྱི་དབང་ཕྱུག་བཞད་པ་རྩལ་གྱིས་ཤོག་སེར་ལས་ལེགས་པར་གཏན་ལ་ཕབ་པའི་དགེ་
བས་སེམས་ཅན་ཐམས་ཅད་མ་རིག་རྒྱུ་འབྲས་ནད་གདོན་ལས་གྲོལ་ཏེ་རང་རིག་གསང་བའི་བདག་པོ་མངོན་དུ་གྱུར་པའི་རྒྱུར་གྱུར་ཅིག །དགེའོ། །དགེ་ེའོ། །དགེའོ།། །།
གཏེར་ ཨ་འཛོམས་འབྲུག་པའི་གསུང་། གསར།
340

སེང་གེ་སྒྲའི་ གཅིག་ སྒྲུབ་ཐབས།